CELEX: 62010CA0262
Language: el
Date: 2012-09-06 00:00:00
Title: Υπόθεση C-262/10: Απόφαση του Δικαστηρίου (τρίτο τμήμα) της 6ης Σεπτεμβρίου 2012 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Döhler Neuenkirchen GmbH κατά Hauptzollamt Oldenburg [Κοινοτικός τελωνειακός κώδικας — Κανονισμός (ΕΟΚ) 2913/92 — Άρθρο 204, παράγραφος 1, στοιχείο α' — Καθεστώς τελειοποίησης προς επανεξαγωγή — Σύστημα αναστολής — Γένεση τελωνειακής οφειλής — Μη εκπλήρωση της υποχρεώσεως περί εμπρόθεσμης υποβολής του εκκαθαριστικού λογαριασμού]

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/4
            
         Απόφαση του Δικαστηρίου (τρίτο τμήμα) της 6ης Σεπτεμβρίου 2012 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Döhler Neuenkirchen GmbH κατά Hauptzollamt Oldenburg
   (Υπόθεση C-262/10) (1)
   
   (Κοινοτικός τελωνειακός κώδικας - Κανονισμός (ΕΟΚ) 2913/92 - Άρθρο 204, παράγραφος 1, στοιχείο α' - Καθεστώς τελειοποίησης προς επανεξαγωγή - Σύστημα αναστολής - Γένεση τελωνειακής οφειλής - Μη εκπλήρωση της υποχρεώσεως περί εμπρόθεσμης υποβολής του εκκαθαριστικού λογαριασμού)
   2012/C 355/04
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Döhler Neuenkirchen GmbH
   
      κατά
   
   Hauptzollamt Oldenburg
   
      Αντικείμενο
   
   Αίτηση για την έκδοση προδικαστικής αποφάσεως — Bundesfinanzhof — Ερμηνεία του άρθρου 204, παράγραφος 1, στοιχείο α', του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (ΕΕ L 302, σ. 1), και του άρθρου 859, σημείο 9, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 (ΕΕ L 253, σ. 1), όπως τροποποιήθηκε με τον κανονισμό (ΕΚ) 993/2001 (ΕΕ L 141, σ. 1) — Παράλειψη προσκομίσεως, εντός της ταχθείσας προθεσμίας, του σχετικoύ με το καθεστώς τελειοποιήσεως προς επανεξαγωγή εκκαθαριστικού λογαριασμού — Παραδεκτό της γενέσεως τελωνειακής οφειλής για το σύνολο των εμπορευμάτων που υπήχθησαν στο καθεστώς τελειοποιήσεως προς επανεξαγωγή ως κύρωση για την εν λόγω παράλειψη
   
      Διατακτικό
   
   Το άρθρο 204, παράγραφος 1, στοιχείο α', του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε από τον κανονισμό (ΕΚ) 648/2005 του Ευρωπαϊκού Κοινοβουλίου και του Συμβουλίου, της 13ης Απριλίου 2005, έχει την έννοια ότι η παράβαση της υποχρεώσεως υποβολής του εκκαθαριστικού λογαριασμού στο τελωνείο ελέγχου εντός 30 ημερών από την εκπνοή της προθεσμίας λήξεως του καθεστώτος η οποία προβλέπεται από το άρθρο 521, παράγραφος 1, πρώτο εδάφιο, πρώτη περίπτωση, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού 2913/92, όπως τροποποιήθηκε από τον κανονισμό (ΕΚ) 214/2007 της Επιτροπής, της 28ης Φεβρουαρίου 2007, συνεπάγεται τη γένεση τελωνειακής οφειλής για το σύνολο των εισαγομένων εμπορευμάτων που καλύπτει ο εκκαθαριστικός λογαριασμός, συμπεριλαμβανομένων αυτών που επανεξάγονται εκτός του εδάφους της Ευρωπαϊκής Ένωσης, στο μέτρο που οι όροι του άρθρου 859, σημείο 9, του ως άνω κανονισμού 2454/93 θεωρείται ότι δεν πληρούνται.
   
      (1)  ΕΕ C 246 της 11.9.2010.